周鑣

周鑣（），字仲馭，南直隸鎮江府金壇縣人，明朝政治人物。

 生平 
雲南左布政使周泰峙子。天啟四年（1624年）甲子科應天鄉試第一名舉人（解元），崇禎元年（1628年）戊辰科進士。授南京戶部主事，因丁憂去職。服闋，授南京禮部主事。上疏極論內臣、言官二事，言辭激烈，被崇禎帝怒斥為民，從此名聞天下《明史·卷二百七十四》：周鑣，字仲馭，金壇人。父泰峙，雲南左布政使。鑣舉鄉試第一，崇禎元年成進士，授南京戶部主事，榷稅蕪湖。憂歸，服闋，授南京禮部主事。極論內臣言官二事，言：「張彝憲用而高弘圖、金鉉罷，王坤用而魏呈潤、趙東曦斥，鄧希詔用而曹文衡罷閒，王弘祖、李曰輔、熊開元罹罪。每讀邸報，半屬內侍溫綸。自今鍛鍊臣子，委褻天言，祗徇中貴之心，臣不知何所極也。言官言出禍隨，黃道周諸臣薦賢不效，而惠世揚、劉宗周勿獲進；華允誠諸臣驅奸無濟，而陳-{于}-廷、姚希孟、鄭三俊皆蒙譴。每奉嚴諭，率皆直臣封章。自今播棄忠良，奬成宵小，祗快奸人之計，臣益不知何所極矣。」帝怒斥為民，鑣由是名聞天下。。

崇禎十五年（1642年）起為禮部主事，升郎中，為吏部尚書鄭三俊所倚。但其為人好名，文過飾非，被兵科右給事中韓如愈彈劾罷歸《明史·卷二百七十四》：初，鑣世父尚書應秋、叔父御史維持，以附魏忠賢並麗逆案，鑣恥之。通籍後，即交東林，矯矯樹名節。及被放，與宣城沈壽民讀書茅山，廷臣多論薦之。十五年起禮部主事，進郎中，為吏部尚書鄭三俊所倚。然為人好名，頗飾偽，給事中韓如愈疏論之，罷歸。。

福王朱由崧在南京即位，改元弘光。因周鑣與呂大器、姜曰廣、雷縯祚曾議立潞王朱常淓，而且周鑣曾得罪阮大鋮，與從弟周鍾、雷縯祚同被下詔獄，周鑣與雷縯祚被勒令自盡，周鍾棄市《明史·卷二百七十四》：福王立於南京。馬士英既逐呂大器，以鑣及雷縯祚曾主立潞王議，令朱統𨰥劾姜曰廣，因言鑣、縯祚等皆曰廣私黨，請悉置於理，遂令逮治。而士英劾鑣從弟鍾從逆，並及鑣，鍾亦逮治。阮大鋮居金陵時，諸生顧杲等出留都防亂公揭討之，主之者鑣也，大鋮以故恨鑣。鑣獄急，屬御史陳丹衷求解於士英，為緝事者所獲，丹衷出為長沙知州。於是察處御史羅萬爵希大鋮指，上疏痛詆鑣。而光祿卿祁逢吉，鑣同邑人，見人輒詈鑣，遂得為戶部侍郎。亡何，左良玉稱兵檄討士英罪，言引用大鋮，搆陷鑣、縯祚，鍛鍊周內。士英、大鋮益怒。大鋮謂鑣實召良玉兵，王乃賜鑣、縯祚自盡，鍾棄市。。

參考

B
Category:金坛人
Category:明朝應天鄉試解元
Category:南京戶部主事
Category:南京禮部主事
Category:明朝禮部主事
Category:明朝禮部郎中
Category:明朝自殺人物